ΚΑΝΟΝΙΣΜΟΣ (ΕΟΚ) αριθ. 128/93 ΤΗΣ ΕΠΙΤΡΟΠΗΣ της 26ης Ιανουαρίου 1993 για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου, στο πλαίσιο των γενικευμένων προτιμήσεων για ορισμένα βιομηχανικά προϊόντα, καταγωγής Μεξικού και Ινδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα, καταγωγής αναπτυσσόμενων χωρών (1), όπως παρατάθηκε, για το έτος 1992, με τον κανονισμό (ΕΟΚ) αριθ. 3587/91 (2), και ιδίως το άρθρο 9 παράγραφος 2,

Εκτιμώντας:

ότι, σύμφωνα με τα άρθρα 1 και 6 του κανονισμού (ΕΟΚ) αριθ. 3831/90, η αναστολή των δασμών στο πλαίσιο των προτιμησιακών δασμολογικών οροφών χορηγείται εντός του ορίου των ατομικών ποσών που καθορίζονται στη στήλη 6 του παραρτήματος Ι του ίδιου κανονισμού για καθένα από τα προϊόντα ή καθεμία από τις κατηγορίες των αναφερόμενων προϊόντων- ότι, σύμφωνα με το άρθρο 9 παράγραφος 2 του εν λόγω κανονισμού, η Επιτροπή μπορεί, ακόμη και μετά τις 31 Δεκεμβρίου 1992, να λαμβάνει μέτρα για τη διακοπή των καταλογισμών στο ένα ή στο άλλο προτιμησιακό δασμολογικό όριο αν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάρκεια του προτιμησιακού έτους-

ότι, για τα προϊόντα ή τις κατηγορίες προϊόντων των κωδικών ΣΟ και των καταγωγών που αναφέρονται στον ακόλουθο πίνακα, οι ατομικές οροφές για το 1992 διαμορφώνονται στα επίπεδα που αναφέρονται στον ακόλουθο πίνακα:

"(σε Ecu)

"" ID="1">10.0140> ID="2">2905 31 00> ID="3">Μεξικό> ID="4">4 167 000"> ID="1">10.0190> ID="2">2917 11 00> ID="3">Ινδία> ID="4">208 000

">

ότι, την 1η Ιανουαρίου 1993, το ποσό των καταλογισμών που πραγματοποιήθηκαν στη διάρκεια του προτιμησιακού έτους 1992 υπερέβη το ποσό των εν λόγω οροφών-

ότι είναι σκόπιμο να ληφθεί μέτρο για τη διακοπή των καταλογισμών στις εν λόγω οροφές έναντι του Μεξικού, για ό,τι αφορά τα προϊόντα του κωδικού ΣΟ 2905 31 00 (αύξων αριθμός 10.0140) και έναντι της Ινδίας για ό,τι αφορά τα προϊόντα του κωδικού ΣΟ 2917 11 00 (αύξων αριθμός 10.0190),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι καταλογισμοί στις δασμολογικές οροφές που ανοίχτηκαν για το 1992 από τον κανονισμό (ΕΟΚ) αριθ. 3831/90 για τα ακόλουθα προϊόντα και τις καταγωγές που αναφέρονται στον ακόλουθο πίνακα δεν γίνονται δεκτοί από τις 30 Ιανουαρίου 1993:

"" ID="1">10.0140> ID="2">2905 31 00> ID="3">Αιθυλενογλυκόλη (αιθυλοδιόλη)> ID="4">Μεξικό "> ID="1">10.0190> ID="2">2917 11 00> ID="3">Οξαλικό οξύ, τα άλατα και οι εστέρες του> ID="4">Ινδία ">

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιανουαρίου 1993.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 370 της 31. 12. 1990, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3917/92 (ΕΕ αριθ. L 396 της 31. 12. 1992).

(2) ΕΕ αριθ. L 341 της 12. 12. 1991, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1509/92 (ΕΕ αριθ. L 159 της 12. 6. 1992, σ. 1).